মোহাম্মদ রফিক: কারণ সেখানে, যেমন ধর আর্গেদাসের ডিপ রিভার্স-এ আরনেস্ট যে চরিত্রটা—দুটো সভ্যতার দ্বন্দ্বের শিকার, এই অবস্থানটা তো আমারও এবং এই মিলটা আমি সেখানে খুঁজে পাই, সুতরাং আরনেস্টর প্রতি আকর্ষণ অনুভব করতে বাধ্য। কিংবা ধর ইয়াওয়ার ফিয়েস্তা, সেখানে যে আদিবাসী চরিত্র তুলে এনেছে, আমার দেশেও তো আদিবাসী আছে। তাদের সংস্কৃতিকে তো আমরা এভাবে বুঝার চেষ্টা করিনি যেভাবে আর্গেদাস তার আদিবাসী সংস্কৃতিকে বুঝার চেষ্টা করেছে। এই ব্যাপারগুলো তো শিক্ষণীয় এবং এই ব্যাপারগুলো আমাকে আকর্ষণ করে।